Data was extracted from:https://www.infomed.co.il/drugs/ofloxacin/

המומחים של
Info
med
מסבירים:
אופלוקסאצין (אופלוקס, אופלודקס), אנטיביוטיקה רחבת טווח ממשפחת הקווינולונים, משמש לטיפול בזיהומים שונים הנגרמים על ידי חיידקים הרגישים לאנטיביוטיקה זו. אופלוקסאצין (אופלוקס, אופלודקס) משמש לטיפול ב
דלקות בדרכי השתן
, במערכת המין, במערכת הנשימה, בזיהומים מסוימים במעי, עור ובזיהומים בעצמות ובמפרקים. יתרונו של אופלוקסאצין על פני סוגי אנטיביוטיקה אחרים ממשפחת הקווינולונים הוא ספיגה טובה יותר במתן דרך הפה.
אין להשתמש באופלוקסאצין (אופלוקס, אופלודקס) במקרים הבאים:
רגישות לחומר הפעיל, לחומרים אחרים ממשפחת הקווינולונים או לאחד ממרכיבי התרופה.
הריון או הנקה.
מחלת הנפילה (
אפילפסיה
) או עוויתות.
בעיות בגידים לאחר שימוש קודם בתרופה זו.
מחסור באנזים גלוקוז -6 -פוספאט-דהידרוגנאז, מחלה תורשתית המשפיעה על תאי הדם האדומים. בטיפול באופלוקסצין תאי הדם האדומים עלולים להתפרק ולגרום לאנמיה או לצהבת.
אופלוקסאצין (אופלוקס,אופלודקס) אינו מיועד לטיפול ילדים ובני נוער מתחת לגיל 18 שנים, או גיל העולה על 18 שנים, אך עדיין בשלבי הגדילה.
במקרה של זיהום עמיד של חיידק סטרפטוקוקוס זהוב.
בקרה של הפרעות ראייה.
חשוב לשים לב:
אופלוקסאצין (אופלוקס, אופלודקס) עלול לגרום לתופעות לוואי נדירות מאד, אך חמורות מאד, שכוללות קרע ודלקת בגידים, הפרעות בקצב לב,
נוירופתיה
היקפית, תגובות או פריחות קשות בעור ופוטוטוקסיות, רגישות יתר והחמרת
מיאסטניה גראביס
.
התקפים מהירים של קוצר נשימה, במיוחד בשכיבה מלאה, או נפיחות בקרסוליים, בכפות הרגליים ובבטן או הופעה חדשה של דפיקות לב מהירות או לא סדירות- מחייבים עדכון הרופא.
יש להימנע מחשיפה לשמש בזמן הטיפול בסוג זה של אנטיביוטיקה, מחשש לתגובה עורית חריפה.
אם אין אפשרות להימנע מחשיפה לשמש, יש להשתמש בקרם הגנה.
יש ליידע את הרופא בנטילת אופלוקסצין במקרה של בדיקות רפואיות, מפני שהתרופה עלולה להשפיע על התוצאות.
תופעות הלוואי העיקריות כוללות בחילה, כאבי ראש ובאופן נדיר - הזיות.
בחולים עם ליקוי בתפקוד הכליות יש להפחית את המינון בהתאם לתפקוד הכלייתי.
שימוש בטיפות עיניים- מכילות בנזלקוניום כלוריד (משמר), העלול להיספג על ידי עדשות מגע רכות ועלול לשנות את צבען. מומלץ לא להשתמש בעדשות מגע בזמן הטיפול, או להסיר את עדשות המגע לפני השימוש בתרופה ולהחזירן לעיניים כעבור 15 דקות.
צילום: shutterstock
מידע על התרופה
אופן נטילת התרופה
טבליות, קפליות, טיפות עיניים, עירוי, זריקות.
ניתן לחצות או לכתוש קפליות אופלודקס.
תדירות וזמן נטילה
המינון המקובל של אופלוקסאצין (אופלוקס, אופלודקס) הוא פעמיים ביום.
טווח המינון
מבוגרים: 200-800 מ"ג ליום.
תחילת ההשפעה
תוך 1-2 שעות. ייתכן שיחלפו מספר ימים עד שתורגש הקלה במחלה.
משך ההשפעה
תוך 1-2 שעות. ייתכן שיחלפו מספר ימים עד שתורגש הקלה במחלה.
מנה שנשכחה
יש לקחת מייד כשנזכרים. אם צריך לקחת את המנה הבאה תוך 4 שעות, קח 2 מנות עכשיו ודלג על המנה הבאה.
הפסקת התרופה
יש להשלים את הטיפול באופלוקסאצין (אופלוקס, אופלודקס) במלואו, ייתכן שהזיהום המקורי לא חלף והתסמינים עלולים לחזור אם מפסיקים את הטיפול מוקדם מדי.
מינון עודף
סביר להניח שמנה עודפת מקרית של אופלוקסאצין (אופלוקס, אופלודקס) לא תגרום בעיות מיוחדות. אם נלקחה מנה עודפת גדולה, או אם מבחינים בתסמינים מיוחדים, יש ליידע את הרופא. מינון יתר עלול לגרום לסחרחורת, בלבול, פרכוסים, איבוד הכרה, בחילה ובעיות חמורות בקיבה.
אחסון
לשמור במיכל סגור במקום קריר ויבש, הרחק מהישג ידם של ילדים
אזהרות
תזונה
אפשר ליטול את אופלוקסאצין (אופלוקס, אופלודקס) עם או ללא אוכל. אך יש להקפיד על הפרדה של שעתיים בין נטילת התרופה לבין סותרי חומצה, אכילת מוצרי חלב או נטילת תרופות או תוספי תזונה שמכילים אלומיניום, מגנזיום, אבץ או ברזל, כיוון שהם מקטינים את ספיגת התרופה.
אלכוהול
אין לשתות יין ומשקאות חריפים בזמן הטיפול בתרופה. אלכוהול עלול להחריף תופעות לוואי מסוימות.
נהיגה
יש להימנע מנהיגה עד שלומדים כיצד התרופה משפיעה, כיוון שתרופה זו עלולה לגרום לישנוניות, סחרחורת, וכן להשפיע על הראיה.
הריון
אין להשתמש באופלוקסאצין (אופלוקס, אופלודקס) בהריון.
הנקה
אין להניק בזמן טיפול בתרופה זו
תינוקות וילדים
התרופה אינה מיועדת לילדים ומתבגרים מתחת לגיל 18.
קשישים
סבירות גבוהה יותר לתופעות לוואי. סיכון גבוה יותר לנפיחות ולכאבי גידים. ייתכן שיהיה צורך בהפחתת המינון.
דווח לרופא במקרה של
מחלה נפשית
מחלת כבד
מחלת כליה
מיאסתניה גרביס -מחלה של מערכת העצבים
בעיות לב כמו שינויים באק"ג, חוסר איזון מלחים, קצב איטי
סוכרת
סבירות לעוויתות, פרכוסים
חוסר באנזים G6PD (רגישות לפול)
התרחבות כלי דם גדול
ליקוי באבי העורקים, מחלת מסתמי לב מולדת, דלקת בלב או היסטוריה משפחתית כזו
כאב פתאומי חמור בבטן, חזה או גב
עבר של תופעת לוואי חמורה בזמן נטילת פלואורוקווינולונים או קווינולונים
נטילת תרופות אחרות
מחלת מפרקים
סיכון ממנת יתר
נמוך
סיכון מפיתוח תלות
נמוך
תופעות לוואי
תופעות הלוואי השכיחות יותר כוללות בחילה, כאב בטן, הקאות, שלשולים, הפרעות בעיכול, כאב ראש, סחרחורת, הפרעות שינה, חוסר שקט, בלבול ודופק מהיר, פריחה בעור, גרד, גירוי בעין, שיעול, דלקת באף ובגרון, זיהומים פטרייתיים, עליה במספר חיידקים אחרים העלולה להצריך טיפול
.
ולעתים נדירות יותר - פגיעה בגידים (במיוחד בשימוש משולב עם נגזרות של קורטיזון) חוסר מנוחה והזיות. אובדן תיאבון, ישנוניות, קוצר נשימה, דופק לא סדיר, קצב לב מהיר, הפרעות בווסת, כמו גלי חום, הזעת יתר. פריחה, רמת קריאטינין גבוהה בדם, קשיי נשימה, דלקת מעי, בעיות בתפקודי כבד או כליה
.
דליריום- מצב חד של בלבול.
שימוש בטיפות עיניים- מכילות בנזלקוניום כלוריד (משמר), העלול גם לגרום גירוי בעין, במיוחד במצב של עיניים יבשות או הפרעות בקרנית (השכבה השקופה בחזית העין). במקרה תחושה מוזרה בעין, עקצוץ או כאב בעין לאחר השימוש בתרופה- יש לפנות לרופא.
יש להפסיק את הטיפול בתרופה ולפנות מיידית לרופא, במקרים הבאים:
אי שקט, ישנוניות יתר (לא שכיח), ובאופן נדיר יותר: תגובה אלרגית (סימנים אפשריים: נפיחות, קשיי נשימה, פריחה עורית, לחץ דם נמוך, קצב לב מהיר), אי נוחות בגיד, או קרע (במיוחד עבור קשישים או בנטילת קורטיקוסטרואידים), דופק מהיר, או לא סדיר, דלקת המעי הגס (סימנים אפשריים: כאבי בטן), שלשול מתמשך או דמי, סיוטי לילה, חרדה, דיכאון, הזיות, בלבול, הפרעות ראייה, הפרעות בחוש הריח והטעם.
תופעות נוספות המחייבות פנייה מיידית לרופא והפסקת התרופה: תגובה אלרגית פתאומית חמורה, תגובה פסיכיאטרית, תסמיני בעיות כבד, תגובות עוריות חמורות, היפרדות שכבות העור (נדיר).
מטופלים עם סוכרת הנוטלים תרופה זו- נדרש ניטור קפדני של רמת סוכר בדם. השימוש בתרופה זו יכול להביא לעלייה או ירידה ברמת ערכי הסוכר בדם.
פרטי תגובה עם תרופות אחרות
טיפול בו זמני באופלוקסאצין (אופלוקס, אופלודקס) עם תרופות אחרות, כולל תרופות ללא מרשם וכן תוספי תזונה, עלול להגביר את הסיכון לתופעות לוואי ובעיות אחרות. בייחוד עבור:
סוכראלפאט וסותרי חומצה או תוספי תזונה שמכילים אלומיניום, מגנזיום, ברזל, או אבץ , עלולים לפגוע בספיגת אופלוקסאצין ולהפחית מיעילותו. יש לחכות פרק זמן של שעתיים לפחות בין נטילת אופלוקסצין לתכשירים אלה.
תאופילין: אופלוקסאצין עלול להעלות רמות תאופילין ולהגביר את הסיכון לרעילותו. סיכון לפרכוסים.
נוגדי דלקת לא סטרואידים (NSAID's) כמו  איבופרופן, דיקלופנאק או פנבופן: מעלים סיכון לתגובת יתר של מערכת העצבים המרכזית ולפירכוסים.
נוגדי קרישה מסוג וארפארין (
קומדין
): אופלוקסאצין מגביר את דילול הדם על ידי וארפארין, יש לנטר בקפידה. משך הדימום עלול להיות ארוך יותר.
תרופות לטפול בסוכרת  כמו גליבנקלאמיד: חשש לחוסר איזון ברמת הסוכר בדם, לרבות היפוגליקמיה. יש לעקוב אחר רמות הגלוקוז בדם כאשר ניתנות התרופות הללו יחד.
תרופות העלולות להשפיע על תפקוד הכליות, כמו סימטידין, פורוסמיד, פרובנציד או מתוטרקסאט- עלולות לעיתים להעלות את רמות האופלוקסצין בדם.
יש לנהוג זהירות רבה במקרה שמטופל נוטל תרופות שעלולות לגרום להפרעות בקצב הלב, כמו קינידין, הידרוקינידין, דיזופירמיד, אמיודארון, סוטלול, דופטיליד, איבוטיליד, כי אופלוקסאצין עלול להחמיר תופעה זו.
נוגדי דיכאון טריציקליים, אנטיביוטיקות מקבוצת המקרולידים, תרופות אנטי-פסיכוטיות מסוימות.
השפעת שימוש ממושך
שימוש ממושך עלול לגרום לזיהום-על חיידקי או פטרייתי וליצירת גבישים בכליה. טיפול ארוך טווח עלול להוביל להתפתחות של עמידות החיידקים לאופלוקסאצין (אופלוקס, אופלודקס), לכן יש צורך בבדיקות מעקב.
ניטור: מומלץ לבצע בדיקות סדירות של
תפקודי כבד
ו
בדיקת שתן
כללית כאשר התרופה ניתנת לתקופה ממושכת.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא